Alisher Usmonov Qadimgi Rim yodgorligini restavratsiya qilishga 1,5 mln yevro ajratdi

Rossiyalik milliarder Alisher Usmonov Qadimgi Rimning Ulpiya bazilikasini restavratsiya qilish bo‘yicha ishlarni moliyalashtiradi, deya xabar bermoqda “Vedomosti”.

Biznesmen ajratadigan 1,5 million yevro nef (bazilikaning asosiy xonasi)ni restavratsiya qilishga sarflanadi.
Ushbu bazilika imperator Trayan hukmronligi davrida qurilgan bo‘lib, Usmonov so‘zlariga ko‘ra, u “Qadimgi Rimdagi eng yirik va eng muhim fuqarolik inshootlaridan biri hisoblanadi”.
Ma’lumot uchun: bazilika — qadimgi va o‘rta asrlar arxitekturasida ichki qismi qator ustunlar bilan bir necha qismga bo‘lingan bino.